**Atlantersypress** *(Chamaecyparis thyoides)* er en art av bartrær innenfor dvergsypresslekten i sypressfamilien *(Cupressaceae)*. Lokalt kalles den «Atlantic White Cypress» eller «Atlantic Whitecedar». Hele treet er **giftig**. Den vokser opptil 460 moh. i det østlige USA langs kysten av Atlanterhavet, fra Maine i nord via Florida til delstaten Mississippi.

Bilde av eldre løvverk med skjellaktige blad - slik alt eldre løvverk av dvergsypresser er.
Arten blir 20-35 meter høy, men bare 15 meter i parker i Europa – og kjennes på en fjæraktige utstående grener og en langsgående trevlete, gråbrun og fibrøs bark. Den har flate, vifteaktige og grønne til blågrønne bladskudd, som er skjellaktige og 2-4 mm lange. Nålene er eggeformede og tilspisset og ligger inntil kvisten. Unge blader inntil 12 mnd gamle har nåleform.

Frøkonglene går fra purpurgrønt til brunt gjennom sesongen, de modner på 5-7 måneder. De er ca. 5-9 mm lange, og har 6-10 skjell med hver sin torn på. Hannblomsten er brun eller purpurbrun, inntil 3 X 2 mm stor.

Det er to varianter som av og til anses som distinkte arter:
***Chamaecyparis thyoides* ssp. *thyoides*** – «Atlantic White Cypress». Atlanterhavskysten fra Maine til Georgia. Blader og kongler skinnende blågrønne, blader flate, kongler 4-7 mm store. 
***Chamaecyparis thyoides* ssp. *henryae*** – «Gulf White Cypress». Mexicogulfen, Florida, Mississippi. Blader og kongler alltid grønne, blader med midtribb, kongler 6-9 mm store. truet av utryddelse. 

Atlantersypress vokser på våte steder nær kysten. Den danner som regel rene bestander, men av og til kan den finnes sammen med andre trær som sumpsypress, weymouthfuru og andre furuarter, *Nyssa biflora*, *Magnolia virginiana*, *Persea borbonia*, rødlønn, sumptre, gulbjørk, gråbjørk, kanadahemlokk og *Gordonia lasianthus*. I undervegetasjonen finnes konvallbusk, *hageblåbær*, *Lyonia lucida* og andre busker.

GiftigGiftig
Hele treet er giftig, men noen ganger spiser eldre individer av larven av løvskognonne bladverket. Arten har flere kultivarer, så sikker identifikasjon kan være krevende.

Litteratur
----------

* A. Mitchell (1977). *Trær i skog og hage*. Oversatt av I. Gjærevoll. Tiden. s. 68. ISBN 82-10-01282-7.
* «*Chamaecyparis thyoides*». The Gymnosperm Database. Besøkt 17. mai 2017.
* «*Chamaecyparis thyoides*». Flora of North America. Besøkt 17. mai 2017.
* S. Little og P.W. Garrett. «Atlantic White-Cedar». *Silvics of North America*. Besøkt 17. mai 2017.

Eksterne lenker
---------------

* (en) *Hvit sypress* i Encyclopedia of Life Rediger på Wikidata

* (en) *Hvit sypress* i Global Biodiversity Information Facility Rediger på Wikidata

* (en) *Hvit sypress* hos ITIS Rediger på Wikidata

* (en) *Hvit sypress* hos NCBI Rediger på Wikidata

* (en) *Hvit sypress* hos The International Plant Names Index Rediger på Wikidata

* (en) *Hvit sypress* hos Tropicos Rediger på Wikidata

* (en) *Kategori:Chamaecyparis thyoides* – bilder, video eller lyd på Wikimedia Commons Rediger på Wikidata

* (en) *Chamaecyparis thyoides* – galleri av bilder, video eller lyd på Wikimedia Commons Rediger på Wikidata

* *Chamaecyparis thyoides* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |